蝹，中国古代妖怪之一，食死人脑，在《搜神记》中有详细记载
出处.秦穆公时，陈仓人掘地，得物，若羊非羊，若猪非猪。牵以献穆公。道逢二童子，童子曰：「此名为蝹。常在地，食死人脑。若欲杀之，以柏插其首。」蝹曰：「彼二童子，名为陈宝。得雄者王，得雌者伯。」陈仓人舍媪逐二童子，童子化为雉，飞入平林。陈仓人告穆公，穆公发徒大猎，果得其雌。又化为石。置之汧、渭之间，至文公时，为立祠陈宝。其雄者飞至南阳。今南阳雉县，是其地也。秦欲表其符，故以名县。每陈仓祠时有赤光，长十余丈，从雉县来，入陈仓祠中，